钦定古今图书集成/明伦汇编/氏族典/第276卷 > 王麟
## 钦定古今图书集成/明伦汇编/氏族典/第276卷 > 王麟

按萧云举《王麟传》：“麟，其先诸城人。祖贵，徙居新城，父
伍，称隐德公。麟生而警颖，彊记，于书无所不窥。应里
选，官永平郡司训。久之，迁谕鹿邑。亡何，迁教授颍川
王府。至颍川，疾作，竟不起。以子重光贵，赠工部郎。以
孙之垣贵，赠副都御史，加赠户部侍郎。以曾孙象乾
贵，累赠柱国、光禄大夫、兵部尚书。”